अमेरिकी ओपन : स्टोसुर बनीं चैम्पियन  
ऑस्ट्रेलिया की स्टोसुर ने 13 बार की ग्रैंड स्लैम विजेता सेरेना विलियम्स को हराकर अमेरिकी ओपन महिला एकल खिताब जीत लिया है।
ऑस्ट्रेलिया की टेनिस खिलाड़ी समांथा स्टोसुर ने 13 बार की ग्रैंड स्लैम विजेता सेरेना विलियम्स को हराकर अमेरिकी ओपन महिला एकल खिताब जीत लिया है।  रविवार को खेले गए महिलाओं की एकल स्पर्धा के खिताबी मुकाबले में नौवीं वरीयता प्राप्त स्टोसुर ने 28वीं वरीयता प्राप्त सेरेना को 6-2, 6-3 से हरा दिया। स्टोसुर के करियर का यह पहला ग्रैंड स्लैम खिताब है।  उल्लेखनीय है कि वर्ष 1973 के बाद इस प्रतिष्ठित टूर्नामेंट का खिताब अपने नाम करने वाली स्टोसुर पहली ऑस्ट्रेलियाई महिला खिलाड़ी हैं। इससे पहले अंतिम बार ऑस्ट्रेलिया की मारगारेट कोर्ट ने इस खिताब पर कब्जा जमाया था।